## ÚSTAVNOPRÁVNY VÝBOR

**NÁRODNEJ RADY SLOVENSKEJ REPUBLIKY**

 65. schôdza

 Číslo: CRD-2366/2020

232

**U z n e s e n i e**

**Ústavnoprávneho výboru Národnej rady Slovenskej republiky**

**z 11. marca 2021**

k vládnemu návrhu zákona, ktorým sa mení a dopĺňa zákon č. 91/2019 Z. z. **o neprimeraných podmienkach v obchode s potravinami** a o zmene a doplnení niektorých zákonov v znení zákona č. 198/2020 Z. z. (tlač 349)

 **Ústavnoprávny výbor Národnej rady Slovenskej republiky**

 **A. s ú h l a s í**

 s vládnym návrhom zákona, ktorým sa mení a dopĺňa zákon č. 91/2019 Z. z. o neprimeraných podmienkach v obchode s potravinami a o zmene a doplnení niektorých zákonov v znení zákona č. 198/2020 Z. z. (tlač 349);

 **B. o d p o r ú č a**

Národnej rade Slovenskej republiky

 vládny návrh zákona, ktorým sa mení a dopĺňa zákon č. 91/2019 Z. z. o neprimeraných podmienkach v obchode s potravinami a o zmene a doplnení niektorých zákonov v znení zákona č. 198/2020 Z. z. (tlač 349) **schváliť** so zmenami a doplnkami uvedenými v prílohe tohto uznesenia;

**C. p o v e r u j e**

 predsedu výboru

predložiť stanovisko výboru k uvedenému vládnemu návrhu zákona predsedovi gestorského Výboru Národnej rady Slovenskej republiky pre pôdohospodárstvo a životné prostredie.

 Milan Vetrák

 predseda výboru

overovatelia výboru:

Ondrej Dostál

Matúš Šutaj Eštok

## P r í l o h a

**k uzneseniu Ústavnoprávneho**

**výboru Národnej rady SR č. 232**

**z 11. marca 2021**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

## Pozmeňujúce a doplňujúce návrhy

**k vládnemu návrhu zákona, ktorým sa mení a dopĺňa zákon č. 91/2019 Z. z. o neprimeraných podmienkach v obchode s potravinami a o zmene a doplnení niektorých zákonov v znení zákona č. 198/2020 Z. z. (tlač 349)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

1. **K čl. I, 4. bodu**

V čl. I, 4. bode [§ 3 ods. 5 písm. f)] sa slová „na platbu vykonávanú“ nahrádzajú slovami „na peňažné plnenie vykonávané“.

Pozmeňujúci návrh terminologicky precizuje navrhované znenie jeho zosúladením s § 2 písm. d) platného znenia zákona, ktoré v rámci vymedzenia základných pojmov definuje ako peňažné plnenie aj platbu.

1. **K čl. I, 4. bodu**

V čl. I, 4. bode [§ 3 ods. 5 písm. f)] sa slovo „programu“ nahrádza slovami „školského programu“.

Pozmeňujúci návrh, ktorým sa terminologicky zosúlaďuje právny text s čl. 23 nariadenia Európskeho parlamentu a Rady (EÚ) č. 1308/2013/EÚ.

1. **K čl. I, 7. bodu**

V čl. I, 7. bode [§ 3 ods. 5 písm. ad)] sa slová „využitie alebo“ nahrádzajú slovami „neoprávnené využitie alebo neoprávnené“.

Pozmeňujúci návrh, ktorým sa terminologicky zosúlaďuje navrhovaný právny text s § 51 ods. 3 Obchodného zákonníka a čl. 3. ods. 1 písm. g) smernice Európskeho parlamentu a Rady (EÚ) 2019/633 zo 17. apríla 2019.

1. **K čl. I, 15. bodu**

V čl. I, 15. bode, § 15 prvej vete sa slová „predchádzajúci rok“ nahrádzajú slovami „predchádzajúci kalendárny rok“.

Pozmeňujúci návrh pojmovo spresňuje navrhované ustanovenie konkretizovaním obdobia, za ktoré sa výročná správa zverejňuje.